open-index/open-wikipedia-markdown huggingface dataset:
Fanejunker

**Fanejunker** *(fra tysk [[Fahnenjunker]])* var den høyeste underoffisersgrad i den norske hæren frem til 1930. Den ble normalt tildelt kommandersersjanter etter fem års tjeneste som en «hedersgrad», og ble anvendt i infanteriet, ingeniørvåpenet, saniteten og flyvåpenet. I kavaleriet var tilsvarende betegnelse **standartjunker**, fordi fane heter standart i kavaleriet. I artilleriet er betegnelsen **stykkjunker**.

Fanejunker var den øverste underoffisersgraden, og den kan muligens sammenlignes med den britiske *Regimental Sergeant Major*.

Helt særegent for denne graden var at man bar offisersuniform som offiserene, med offisers epåletter uten stjerner. Tilsvarende på gardeluen: Offiserskokarde, sølvdusk og bred sølvtresse, men ingen andre tresser (slitekanter). Paradehatten antas å ha vært uten tresser, med offisers silkekokarde, og kanskje strutsefjær, som offiserene bar i stedet for hestehår (og senere med bøffelhår).

Fanejunkere var det tilsynelatende fra en til tre av per bataljon, disse var trolig oftest i femtiårsalderen og eldre. Fanejunkergraden ble avskaffet i forbindelse med ny hærordning.

## Sverige
Fanjunkare (OR-7) er en svensk militær grad for spesialoffiserer.

## Se også
* Militære grader i Norge

## Referanser
La Plata

**La Plata** er hovedstaden i Provincia de Buenos Aires i Argentina. Byen ble grunnlagt av guvernør Dardo Rocha den 19. november 1882. La Plata skulle være delstatshovedstad etter at hovedstaden Buenos Aires ble utskilt som et føderalt område i 1880. Byen har en befolkning på 564&nbsp;000 (2001).

Direkte oversatt til norsk betyr La Plata «Sølvet».

«La Plata» var også et skip i tysk tjeneste som ble senket ved polarsirkelen ved Rødøy i Nordland 4.oktober 1943. Det var amerikanske fly fra hangarskipet Ranger som uskadeliggjorde La Plata. Båten ble kjørt på land på Prestsand (ei strand) på Rødøy.

## Referanser
Velfjord

**Velfjord** er en tidligere kommune i Nordland fylke, opprettet 1. oktober 1875 da den ble fradelt Brønnøy kommune. Velfjord hadde ved etableringen 1&nbsp;162 innbyggere. 1. januar 1964 ble Velfjord, som da hadde 1&nbsp;380 innbyggere, slått sammen med Brønnøy, Brønnøysund og Sømna samt deler av Bindal kommuner til den nye Brønnøy kommune. 1. januar 1977 ble Brønnøy kommune delt i Sømna og Brønnøy kommuner. Tidligere Velfjord forble en del av Brønnøy kommune.

De siste årene har det blitt oppdaget et vell av kalkgrotter i Velfjord. De rike kalkfeltene gjennom bygda har dannet grunnlaget for skapelsen av disse, samt medført at Brønnøy Kalk har etablert seg. I august 2009 oppdaget noen lokale grotteletere inngangen til et vannfylt grottesystem, som viser seg å være Norges 5. lengste kjente vannfylte grotte. Velfjord er kjent som et utmerket fiskeområde gjennom sitt utall av fiskerike lavlandsvatn. Foruten Sausvassdraget, som er Brønnøy kommunes største vassdrag, er det flere næringsrike vassdrag som opp gjennom generasjoner har fungert som matauk. Det er ikke uten grunn av mange av de eldre i bygda betakker seg for å få ferskvannsørret til middag – matlei av slikt som mange ganger under oppveksten ble løsningen for dagens måltid. De beste ørretvatnan i dag er Sausvatnet, med mye grov ørret opp i 3 kilo. Søbergsvatnet er et annet vatn, beliggende i 350 meters høyde, med mye ørret av usedvanlig flott kvalitet. Dette vatnet ligger på Plahtes eiendommer, og vatnet er en viktig grunn til at mange fiskegjester besøker området Velfjord årlig.

## Sosialistisk valgskred i 1961
Ved Stortingsvalget i 1961, der det nystiftede Sosialistisk Folkeparti stilte til valg for første gang, fikk partiet i Velfjord 46,9 % av stemmene. Dette var partiets høyeste oppslutning i hele landet.

## Kultur
Den tidligere kommunen Velfjord stiller i særklasse når det gjelder å bevare musikkarven fra fortiden. Det skal være nedskrevet rundt 200 slåtter i Velfjord. I tillegg til dette kommer viser og sanger, samt låter for bukkehorn, lur og traller, hvor det i Velfjord er bevart og skrevet opp melodier for disse instrumentene. I dag finnes det her et bredt spekter av kulturtilbud fra kor, korps, trekkspillklubb og ulike band, samt et aktivt revymiljø og tilbud fra Kulturskole. Både Velfjordrevyen og Nordstrømmen / Velfjord Trekkspillklubb har gjort seg bemerket med mange priser fra nasjonale og Nord-Norske mesterskap og festivaler. På Nevernes står flerbrukssenteret Nevernes Havn med fokus på kystkulturen på Helgeland i fred- og krigstid, med et eget krigsmuseum og kunstutstillinger.

Velfjord bygdemuseum ligger der.

## Referanser


## Eksterne lenker
* velfjord.no
Resistencia

**Resistencia** er delstatshovedstad i provinsen Chaco nord i Argentina. Byen ligger ved en sideelv til elva Paraná. Byen har en befolkning på om lag 230 000 (1991).

## Historie
Området ble første bosatt av jesuitter i det 17. århundre under navnet San Fernando del Río Negro. Denne bosetningen ble forlatt om lag hundre år senere. Under Argentinas krig mot Paraguay (1864–1870), ble plassen re-etablert som en militær forpost. Byen fikk navnet Resistencia i 1876.

## Eksterne lenker
*
Rawson (Argentina)

**Rawson** er delstatshovedstad i provinsen Chubut sør i Argentina. Byen har en befolkning på om lag 25 000, noe som gjør den til en av de minste provinshovedstedene i Argentina.

## Historie
Byen ble grunnlagt i 1865 av immigranter fra Wales. Byen har fått navnet sitt etter den argentinske innenriksministeren Guillermo Rawson, som støttet immigrasjon fra Wales. Byen ble delstatshovestad da Chubut ble egen provins i 1957.

## Eksterne lenker
* Chubut provins, offisielle sider  (spansk)
* Interpatagonia.com &mdash; Rawson (engelsk)
Rawson

**Rawson** er navnet på byer i USA og Argentina:

*Rawson (Nord-Dakota)
*Rawson (Ohio)
*Rawson (Argentina): Hovedstad i provinsen Chubut.
Fuxi

**Fuxi** (kinesisk: 伏羲; pinyin: *Fúxī*, Wade-Giles: *Fu Hsi*, også kjent som 庖犧, pinyin: *Páoxī*, Wade-Giles: *Pao-hsi*, også kalt *Tai Hao* 太昊 og *Mi Xi* 宓羲)) er en skikkelse i kinesisk mytologi. Ifølge noen versjoner av de tidlige kinesiske nasjonale tilblivelseslegender var blant de første opphøyede og gudelike herskere (keisere) av det gamle Kina. Han er en kulturhelt som skal ha oppfunnet skrivekunst, jakt og fiske sammen med Nu Wa, som var både hans søster og kone. 

Det finnes overhodet ingen arkeologiske eller pålitelige historiografiske belegg for at han har eksistert. Men tradisjonstro oppslagsverk tidfester ham like fullt: 

* Rundt 2852 f.Kr., jf. Wing-tsit Chan (Chan, Wing-tsit, ed. and trans., *A Source Book in Chinese Philosophy* NJ: Princeton University Press: 1963.) 
* Rundt 3322 f.Kr., jf. James Legge (Van Over, Raymond: Editor *The I CHING.* New York: Mentor Books: 1971.)

## Annet
I spillet *[[Dynasty Warriors]] 3* fra Koei, er Nu Wa og Fu Xi spillbare figurer der Fu Xi bærer et gigantisk sverd og Nu Wa rapier og skjold. De ble senere tatt ut av serien, men ble mulig å lage ved hjelp av *Dynasty warriors 4* sitt edit system.

## Litteratur
* Astrid Zimmermann, Andreas Gruschke: *Als das Weltenei zerbrach:*, Mythen und Legenden Chinas, Verlag Diederichs (2008) ISBN 3-7205-3052-3

## Referanser




## Eksterne lenker
*
Gaoyang

**Gaoyang** er navnet på

*et fylke i provinsen Hebei i Kina,
*en legendarisk skikkelse fra kinesiske oldtidsfortellinger.
Temple Bar

**Temple Bar** var i tidligere tider hovedporten inn i City of London fra vest, på grensa mellom City og Westminster. Selve porten ble fjerna i 1878 for å gi plass til en utvidelse av gatene Strand og Fleet Street, men er nå gjenreist på Paternoster Square ved St Paul's Cathedral.

Temple Bar var fra først av en kjetting spent mellom to stolper; i 1351 ble det bygd en port med porthus som inneholdt fengselsceller. Byens gapestokk sto ved Temple Bar, hvor også de henrettedes hoder ble satt på stake.

En ny port ble bygd av Christopher Wren i 1670-åra. Denne ble revet i 1878 og erstatta av Horace Jones' minnesmerke med en griff i bronse av Charles Birch på toppen. Wrens port ble gjenoppført i Theobalds Park i Hertfordshire, før den i 2004 kom tilbake til London, til Paternoster Square noe lengre øst.

Etter tradisjonen er Temple Bar det eneste stedet der den britiske monarken tillates å komme inn i City of London. Hun må her anmode Lord Mayor om adgang til byen, hvorpå Lord Mayor overrekker henne byens perlesverd. Deretter blir Temple Bar seremonielt lukket.
Corrientes

**Corrientes** er delstatshovedstad i provinsen Provincia de Corrientes som ligger nordøst i Argentina.
Zhuanxu

**Zhuanxu** (kinesisk: 颛顼, pinyin: *Zhu&#257;nx&#363;*, også kjent som **Gaoyang**) er en legendarisk skikkelse, en av det gamle Kinas monarker. 

Mytene vil at han var barnebarn av Den gule keiser, og at han førte Shi-klanen østover til det som i dag er  Shandong. Der ble de knyttet sammen med Dongyiklanen ved mange blandingsekteskap og slik tiltok de i antall og innflytelse. Da han var 20 år skal han ha blitt deres hersker, og hersket i 27 år, frem til sin død. 

Han skal ha bidratt til å utvikle en felles kalender og forestått reformer innen astrologi og religion (for å motvirke sjamanisme), gått inn for det patriarkalske (i motsetning til fortidens matriarkalske) system og forbudt ekteskap mellom nære slektninger. 

Zhuanxu er ifølge noen versjoner av de gamle legender å regne som en av De tre opphøyede keisere.
Nasjonalkomitéen for et fritt Europa

**Nasjonalkomiteen for et fritt Europa** (***National Committee for a Free Europe***), senere **Komiteen for et fritt Europa** (***Free Europe Committee***), var en amerikansk, antikommunistisk organisasjon under den kalde krigen. Den ble grunnlagt 17. mars 1949 i New York av Allen Dulles, som i 1953 ble CIAs direktør, samt andre personer. Organisasjonen fremstilte seg den gangen utad som en privat organisasjon, men den hadde blitt skapt og ble finansiert av den amerikanske regjeringen og CIA, og CIA har senere bekreftet at organisasjonen var «det offentlige ansiktet for et innovativt psykologisk krigføringsprosjekt gjennomført av CIA» for å vinne folks «hjerner og hjerter». Dens mål ble definert som å frigjøre Europa fra sovjetisk okkupasjon og diktatur. I tillegg til Dulles var sentrale medlemmer blant annet senere president Dwight D. Eisenhower, filmskaperen Cecil B. DeMille og mediemagnaten Henry Luce. Nasjonalkomiteen er mest kjent for å ha tatt initiativ til etableringen av det amerikanske halvstatlige kringkastingsselskapet Radio Free Europe. Komiteen sendte også flygeblader inn i landene bak jernteppet fra Vest-Tyskland med ballonger. I tillegg drev komiteen en omfattende informasjonsvirksomhet i USA. Komiteen tok også initiativ til en aksjon for å gi en stor klokke til Vest-Berlin, etter forbilde av Liberty Bell, kalt Frihetsklokken i Berlin, som ble hengt opp i rådhuset i Vest-Berlin, og samlet inn hele 16 millioner underskrifter fra amerikanere på en «frihetserklæring» som fulgte klokken og i dag oppbevares sammen med den i Berlin. CIAs støtte til komiteen og Radio Free Europe opphørte i 1971, og Radio Free Europe ble kort etter slått sammen med Radio Liberty og flyttet fra CIAs budsjett til en egen post på statsbudsjettet.

## Referanser
Formosa (Argentina)

**Formosa** er hovedstaden i Formosaprovinsen nord i Argentina. Byen har en befolkning på om lag 249&nbsp;000 (2005), noe som utgjør litt under halvparten av provinsens totale folketall.

Formosa ligger ved Paraguayflodens vestbredd, rett overfor Paraguay. De første spanske oppdagelsesreisende hadde kalt stedet *"Vuelta Fermosa"*, og de første europeere som slo seg ned der, var katolske misjonærer fra jesuittordenen, i 1673. 

Byen Formosa ble grunnlagt i den 8. april 1879 av oberstløytnant Luís Jorge Fontana. Byen var hovedstad i *Territorio Nacional del Chaco* fra 1884 og frem til 15. juni 1955. Det var ikke før ca. 1885 at en planmessig bosetting av hvite tok til. 

De indianerne som opprinnelig bebodde området tilhørte for det meste stammene Tobas, Matacos (også kalt *Wichis*), Polagraes og Corotís. Idag utgjør de omkring 11 % av befolkningen i området.

Omkring 80 % av området er medlemmer av Den katolske kirke (2004). Formosa ble utskilt som et eget katolsk bispedømme i 1957. Før dette var den en del av bispedømmet Resistencia. Domkirken i Formosa heter *Iglesia Catedral de Nuestra Señora del Carmen*. Byens grunnlegger Don Luís er gravlagt der.

## Eksterne lenker
* Provincia de Formosa Argentina: Om byen og provinsen ''(på spansk)''
Ye Olde Cheshire Cheese

**Ye Olde Cheshire Cheese** er en av Londons eldste puber. Den ligger i en bygning som ble gjenoppbygd etter den store bybrannen i 1666. Puben ligger i nærheten av Fleet Street i City of London, og er tilknyttet Yorkshire-bryggeriet Samuel Smith. Tidligere har flere forskjellige puber holdt til her, blant andre *the Horn Tavern* i 1538. Det tidligste serveringsstedet på dette stedet var et gjestehus tilknyttet et kloster i det 13. århundre. Ved inngangen henger en liste over 15 monarker som puben har «overlevd», og gjestebøkene inneholder navnene til ambassadører, statsministre og kongelige. Charles Dickens var også gjest her mens han var Fleet Street-journalist. Inne henger et portrett av pubens mest berømte stamgjest: Samuel Johnson, forfatter av ordboken *A Dictionary of the English Language*. I likhet med de fleste pubene i Storbritannia, serveres det varm mat. En av pubens spesialiteter er «Ye Famous Pudding».

## Eksterne lenker
* Oppføring på fancyapint.com 
* Pubs.com - Olde Chesire Cheese Pub (engelsk)  Besøkt 1. mars 2009
Tyholttårnet

**Tyholttårnet** er et telekommunikasjons- og radiotårn på Tyholt i Trondheim med en høyde på 120 meter over bakken (234 meter over havet). 

Tårnet fungerer som plattform for fjernsyns- og DAB-sendere og er et knutepunkt for radiolinksamband. Det sto ferdig onsdag 22. mai 1985, og er i dag et populært turistmål. Fra utsiktspunktet 70 meter over bakken (184 moh) ser man det meste av Trondheim by, store deler av Trondheimsfjorden og det øvrige Trøndelag. I andre etasje, nærmere 75 meter over bakken, ligger spisestedet Egon, som roterer 360° i løpet av en time. Spisestedet har form som en 12-kant med store glassfasader. Tårnet er bygget i betong med diameter 7,2 meter. Tårnet har to heiser og to nødtrapperom. 

Ved byjubileet i 1997 fikk tårnet en kunstnerisk «kappe» som ble tatt ned i februar 2013.

Tyholttårnet er den nest mest besøkte severdigheten i Trondheim. 

Tårnet ble i april 2016 solgt av Vennatrø Gruppen til eiendomsinvestoren Karl Johan Kopreitan.

## Generell informasjon
* Høyde, mast: 120 meter (nederst en betongdel på 76,6 meter med en 43,4 meter høy stålmast på toppen.)
* Høyde, utsiktspunkt (1. etasje): 70 meter over bakken (184 moh)
* Høyde over havet (foten av tårnet): 112,5 meter
* Rotasjonshastighet: 1 rotasjon per time (&nbsp;rpm; 0.0017&nbsp;rad/s)
* Byggeår: 1985
* Gateadresse: Otto Nielsens vei 4
* Leverandør fasader: Daaland AS
* Arkitekt Nils Christian Ottesen

## Referanser


## Eksterne lenker
* 
* Fakta om tårnet på www.trondheim.no
Brian Jones (andre betydninger)

Det er flere som heter **Brian Jones**:

* **[[Brian Jones]]**, tidligere musiker i The Rolling Stones.
* Flygeren **[[Brian Jones (flyger)|Brian Jones]]**, som sammen med Bertrand Piccard ble den første til å fly jorden rundt i en varmluftsballong i 1999.
Keiser Yao

**Keiser Yao** (regjerte angivelig fra 2337 til 2258 f.Kr.) er en mytisk kinesisk hersker, en av legendenes tre opphøyede keisere og fem vise konger. Han omtales også som **Yaotang-shi** og som **Tang Yao**. Han ble født som **Yi Fangxun** eller **Yi Qi** som keiser Kus og Qingdus andre sønn.  (&#21776;&#22575;).

Han hylles som en av de moralsk fullkomne vise konger, og som et forbilde for de fremtidige kinesiske konger og keisere hva gjaldt velvilje og iver for den gode sak.

De tidlige kinesere omtalte gjerne Yao, Shun og Yu som historiske skikkelser, og moderne historikere mener at de kan ha vært typologiske representanter for lederskikkelsene for forskjellige allierte stammer som etterhvert etablerte et mer enhetlig og hierarkisk styringssystem i den historiske overgangsperioden til et patriarkalsk føydalsamfunn i Kina.

Ifølge legenden ble Yao hersker da han var rundt 20 år og døde 119 år gammel, etter å ha overdratt tronen til keiser Shun som han hadde giftet bort to av sine døtre til.  

Yao skal ifølge legenden ha oppfunnet det kinesiske spillet weiqi.

## Litteratur
*C.K. Yang. *Religion in Chinese Society : A Study of Contemporary Social Functions of Religion and Some of Their Historical Factors* (1967 [1961]).  Berkeley and Los Angeles: University of California Press.
Paraná (andre betydninger)

**Paraná** kan vise til:

*Paraná – ei elv (Sør-Amerikas nest største) i Argentina, Paraguay og Brasil
*Paranã (Goiás) – ei elv i delstaten Goiás i Brasil 
*Paraná (delstat) – en delstat i Brasil
*Paraná (Argentina) – en by i Argentina
*Paraná Clube – et fotballag fra Brasil
*Paraná (Rio Grande do Norte) – en brasiliansk kommune i delstaten Rio Grande do Norte
Paraná (Argentina)

**Paraná** er delstatshovedstad i provinsen Entre Ríos nordøst i Argentina. Byen ligger ved elva Paraná, rett i mot byen Santa Fe og har en befolkning på ca. 207&nbsp;000 (1991). Byen er en havneby hvor korn, kveg, fisk og tømmer lastes om. 

Paraná ble etablert i 1730 og tjente som hovedstad i den Argentinske Konføderasjon fra 1853 og frem til 1862. 

## Referanser


## Kilder
*
ALNA Senter

**ALNA Senter** er et norsk kjøpesenter beliggende i Groruddalen. 

Det har 26 butikker, inkludert spisesteder og tjenester, samt 1100 parkeringsplasser.

Senteret er forvaltet av Alti Forvaltning og eies av Joh Johannson Eiendom AS. Salgsflaten er på 55 000 m2 , bygget ble bygget i 1994.  

## Referanser


## Eksterne lenker
* Alna Senters hjemmeside
* Facebook
Royal Mint

**Royal Mint** (*den kongelige mynt*) er foretaket som har ansvar for å lage mynter (mynte) i Storbritannia. Organisasjonen har sin historie tilbake til 886, da det første sentrale myntslageriet, London Mint, ble opprettet. Først i det 15. århundre fikk Royal Mint enerett på å slå mynt i Storbritannia. Den mest kjente sjefen for Royal Mint er Isaac Newton, som tiltrådte embetet i 1696.

Royal Mint opererer nå (siden 1975) som et *Government Trading Fund*, hvilket i praksis betyr at det drives som et statseid selskap. Foretaket slår ikke bare mynt for Storbritannia, men lager og eksporterer mynter til mange andre land. Den produserer også militære medaljer, minnemedaljer og lignende for staten, skoler og bedrifter.

Royal Mint holder til i Llantrisant i Wales. Sikkerheten ivaretas av en bevæpnet enhet fra Ministry of Defence Police

Mynter som produseres for staten har siden 1282 blitt kontrollert for størrelse, vekt og kjemisk sammensetning i den årlige *[[Trial of the Pyx]]*.

Britiske sedler lages av Bank of England. I Skottland og Nord-Irland har alle etablerte banker rett til å lage sedler, mot å deponere et tilsvarende beløp i Bank of England.

## Referanser


## Eksterne lenker
*
CC Vest

**CC Vest** (Cash & Carry Vest) er et kjøpesenter i Oslo. 

Kjøpesenteret åpnet høsten 1989 og har siden blitt utvidet flere ganger. Senteret har per 2024 90 butikker.

Senteret er eiet av Mustad Eiendom. 

## Referanser


## Eksterne lenker
* CC Vests hjemmeside
Thon Gruppen

**Olav Thon Gruppen** eies av Olav Thon Stiftelsen, og er i hovedsak engasjert innen eiendoms- og hotellvirksomhet. Olav Thon Gruppen hadde i 2017 driftsinntekter på ca. 11 milliarder kroner og sysselsatte ca. 3.160 årsverk. Gruppen består av de to divisjonene Thon Eiendom og Thon Hotels. I eiendomsdivisjonen inngår det børsnoterte selskapet Olav Thon Eiendomsselskap ASA.

## Hotell og restaurant

### [[Thon Hotels]]

#### [[Norge]]

##### [[Hotell]]
* Cirka 70 hotell i Norge.

##### Konferansesenter
* Thon Conference Universitetsgaten

#### [[Belgia]]
* 5 hotell og 3 leilighetshotell i Brussel.

#### [[Nederland]]
* 1 hotell i Rotterdam

### Restauranter
* 8 bevertningssteder i Oslo-området utenom kjøpesenter og hotell.

### Samarbeidspartnere
* First Hotels
* Basecamp Spitsbergen i Longyearbyen på Svalbard
* Norges Fotballforbund
* Toppserien
* Norges Skiforbund Freestyle
* Norges Svømmeforbund
* Bislett Games
* Norway Cup
* Bocuse d'Or Norge
* AVIS
* Norges Tennisforbund
* Flere golfklubber, blant annet Skei Golf og Miklagard Golf
* Den Norske Studentersangforening
* Bjørneparken
* dittgavekort.no
* TusenFryd
* Tanumstrand Hotell
* Dalen Hotel
* Særforbundalliansen

## [[Thon Eiendom]]

### [[Kjøpesenter]]
Olav Thon Gruppen eier og forvalter totalt 97 kjøpesentre i Norge og Sverige. Thon Property AB har i dag ansvaret for den svenske eiendomsporteføljen som består av 11 kjøpesenter. 

### Næringseiendom
*Ca. 500 næringseiendommer, vesentlig i Oslo, blant annet Tostrupgården.

### Bolig
*  leiligheter og hybler i Oslo-området.

## Øvrige virksomheter

### Fabrikker
* Unger Fabrikker, Fredrikstad, fremstiller kosmetikkprodukter.

### Engros
* Conrad Langaard.

### Spill og underholdning
*Norsk Underholdningsspill med 350 spilleautomater.
## Eksterne lenker
*
Old Bailey

**Old Bailey** er egentlig *Den sentrale kriminaldomstolen i England og Wales*, *Central Criminal Court of England and Wales*. Det populære navnet er ei gate i City of London og domstolen i Bailey er en av flere bygninger som huser Crown Court. Deler av dagens bygning står på den historiske plassen for det beryktede Newgate fengsel i gaten Old Bailey, som ligger langs en linje der London hadde en festningsmur, fra Ludgate Hill til krysset mellom Newgate Street og Holborn Viaduct. Navnet Bailey har sammenheng med *bail* (kausjon), som er yttermuren eller borggården på en festning, og derav det metonymi og sammenheng med det nevnte fengslet på dette stedet. 

Bak sin verdige fasade er Old Bailey et senter for hektisk aktivitet med tusenvis av mennesker som kommer inn og ut av bygningen daglig. I tillegg til dommere, advokater, jurymedlemmer, vitner og tiltalte inkluderer disse de mange ansatte som trengs for å drive domstolene og bygningen. Rettsbygningen er tegnet av arkitekten Edward William Mountford. Bygningen i seg selv og dens utsmykning er vernet. Den nåværende hovedbygningen ble fullført i 1902. En utvidelse, South Block, ble bygget i 1972, over det tidligere stedet til Newgate fengsel som ble revet i 1904.

Mountford ønsket en «fullstendig engelsk» utforming og valgte derfor skulptørene Frederick William Pomeroy og Alfred Turner for den arkitektoniske skulpturen. Pomeroys bronseforgylt allegorisk kvinnefigur Justitia på kuppelen på toppen med et sverd i den ene handa og en vekt i den andre, men uten bind for øynene. Over inngangen er våpenskjoldet til City of London, og over skjoldet er en gruppe figurer av Pomeroy: Fortitude (kraft) til venstre holder et sverd, engelen med hette i midten skriver på en rulle, og Truth (sannhet) til høyre ser i et speil. Den allegoriske frisen over vinduene er av Turner. Over inngangen står innskriften «Defend the Children of the Poor & Punish the Wrongdoer» som er en parafrase fra *[[Bibelen]], [[Salmenes bok]]* 72,4: «Han skal la de vergeløse i folket få sin rett, han skal berge de fattige. Undertrykkeren skal han knuse.»

## Referanser


## Se også
* Royal Courts of Justice

## Eksterne lenker
* The Proceedings of the Old Bailey London 1674 to 1913  – Arkiv av rettsdokumenter
* Central Criminal Court fra seksjonen om den arkitektoniske arven til London by sin nettportal
* Old Bailey fotografier ved 100-årsjubileum, BBC
Milits

En **milits** er en organisasjon av stridende som består av folk som ellers er sivile, i motsetning til stående hærer av heltidssoldater, enten de er vernepliktige eller yrkessoldater. Å avskaffe stående hærer har vært en ide på venstresiden helt siden slutten av 1700-tallet og var svært viktig for USAs landsfedre, fordi de stående hærene ofte har vært lydige redskaper for udemokratiske makthavere. 

Tanken var at en milits av vanlige folk med et sivilt liv ikke på samme måte kunne brukes mot egen befolkning eller til angrepskrig. Blant annet tyske Rosa Luxemburg og franske Jean Jaures har gått inn for omdanning av det tradisjonelle militærvesenet til en milits, som ledd i en gjennomgripende demokratisering av samfunnet. I Norge finnes Heimevernet, men det er en feiloppfatning at Heimevernet er en milits, da det nå i all hovedsak består av vernepliktige- og yrkessoldater. 

## Se også
*Minutemen (milits)
*Janjaweed
*Hjemmevern
Ministry of Defence Police

**Ministry of Defence Police** (**MDP**) er politietaten for det britiske forsvarsministeriet. Den ble opprettet i 1971 ved sammenslåingen av Air Ministry Police, War Office Police og Admiralty Police.

MDP er en sivil politistyrke med 3&nbsp;800 tjenestemenn. Til forskjell fra de fleste andre britiske politistyrker, er alle tjenestemenn i MDP opplært i bruk av skytevåpen, og 70 prosent av styrken bærer våpen til enhver tid.

MDP arbeider tett med Ministry of Defence Guard Service og Northern Ireland Security Guard Service, ministeriets sivile vekterstyrker, og med militærpolitistyrkene i marinen (Royal Navy Police), hæren (Royal Military Police og Military Provost Guard Service), marineinfanteriet (Royal Marines Police) og flyvåpenet (Royal Air Force Police).

MDP har ansvaret for sikkerheten på forsvarsinstallasjoner i Storbritannia, og utøver uniformert patruljering og etterforskning på disse installasjonene. Etaten er til stede på rundt 120 forsvarsinstallasjoner, inkludert arsenaler, depoter, marinebaser, boligeiendommer, amerikanske flystasjoner, våpenfabrikker, forsvarets forskningsinstitusjoner og den kongelige mynt.

Etaten har rundt 400 politihundenheter med eksplosiv-, narkotika- og søkehunder. Spesialeskortegruppen beskytter kjernefysisk materiale under transport mellom forsvarsinstallasjoner. Kriminalavdelingen etterforsker lovbrudd på forsvarsinstallasjoner.

## Eksterne lenker
*
Thon Senter Lagunen

**Thon Senter Lagunen**, tidligere **Lagunen Storsenter** er et kjøpesenter i bydelen Fana i Bergen. Senteret ble åpnet 7. september 1985 og har over 180 virksomheter, hvorav 135 butikker, serveringssteder og øvrige service- og tjenestetilbud. Senteret har blitt utvidet og rehabilitert flere ganger, senest i 2002 og 2018. I 2023 startet arbeidet på et nytt utbyggingsprojeskt kalt Lagunen II. Dette trinnet skal stå klart med nye butikkarealer i 2025 og en ny kontrofløy i 2026.  Lagunen består totalt av ca. 150 000 m² (165 000 m² når Lagunen II står klart) bygningsmasse fordelt på ca. 170 mål tomteareal.

Opprinnelig var bygningsmassen der storsenteret ligger, fabrikklokaler som huset møbelprodusenten Nordås Industrier. Nordås Industrier la ned produksjonen av møbler, og besluttet å utvikle lokalene til et kjøpesenter.  Øvrige eiere er Olav Thon Gruppen, som siden 1994 eier 42 % av senteret.

Lagunens samlede omsetning steg fra rundt kr 450 millioner i 1986, første driftsåret, til kr 650 millioner i 1989. Initiativtaker var Frederick Schaefer, kjent som «Mr Lagunen», med utdannelse i økonomi og bedriftsledelse fra Cornell-universitetet i New York 1949-52. Han begynte hos Rieber & Søn i 1954, og utviklet Toro-merket. I 1970 solgte han suppefabrikker til Sovjetunionen og tok imot den sovjetiske fiskeriminister Aleksandr Isjkov med kvinnelig tolk. Tørret fiskesuppe i pose, markedsført av Toro i 1964, ble en internasjonal suksess med omtale av Schaefer i selveste *[[Financial Times]]* på 1970-tallet. Da han utviklet Lagunen, la han vekt på opplysninger som at 50 % av salget skjedde etter kl 16:30, dvs. etter det som hadde vært vanlig stengetid noen få år tidligere. Senterets leietakere måtte derfor forplikte seg til en åpningstid fra kl 10 til kl 20. 

Utenfor senteret var det gratis parkeringsplass for 1&nbsp;250 biler, med overvåking av handikap-plassene, så nøye at Schaefer ble tildelt Norges Handikapforbunds medalje. Hensikten var å få senteret til å fungere som et moderne grendehus. I 2024 er det 2222 parkeringsplasser ved senteret.

Ukentlige besøkstall i 1989 var rundt 120&nbsp;000 pr uke, og bare rundt 39 % fra Fana - resten fra Bergen sentrum og andre bydeler og kommuner.

I 2022 var besøkstallet på 130 000 pr uke, som kunne besøke 200 virksomeheter. Totalt omsetning var på rett over 4 Milliarder NOK og  gjorde dermed Lagunen til Norges største handlesenter målt etter omsetning.

I 2026 byttet Lagunen Storsenter navn til Thon Senter Lagunen.

## Referanser


## Eksterne lenker
* 
*  Bergen byleksikon på nett, om Lagunen
Matros

**Matros** er en yrkesbetegnelse innen skipsfart som kan ha ulik betydning på ulike områder.

Innenfor sivil sjøfart er matros et navn på dekkmannskap som ikke er offiserer. Matroser utfører vedlikehold, vakthold, lasting og lossing om bord på skip.

Tidligere var matros benevnelse på en fullerfaren sjømann i tjeneste på dekk med minst 3 års fartstid. Gradene som ledet frem til matrostittel var: dekksgutt, jungmann og lettmatros. En dyktig matros kunne bli forfremmet til båtsmann.

## I Norge
I Norge er det egen fagprøve for matroser. I tiden fram til fagprøven, er lærlingen aspirant. En matros som har fått hyre om bord på et fartøy og som benytter uniform kan ha en distinksjon med et gullbrodert anker. En matroslærling kan ha distinksjon med et rødt anker. En matros med fagbrev kan ta videreutdanning til å bli dekksoffiser. Fagbrev som matros gir også mulighet til å ta utdanning ved en nautisk linje på maritim fagskole.

Innenfor Sjøforsvaret blir benevnelsen matros benyttet om vervet mannskap, altså militært ansatt personell som ikke er befal. I Hæren og Luftforsvaret benytter en benevnelsen grenader. Selv om benevnelsen har det samme opphavet i Sjøforsvaret som i den sivile skipsfarten, har en militær matros som regel ingen av arbeidsoppgavene til en sivil matros. Militære matroser har mye mer til felles med grenaderer. Distinksjonen til en matros er et gullanker i metall og fra én til fire skråstilte gullstriper.

## Se også
* Mannskap
* Matrosdress – matroslue

## Referanser


## Eksterne lenker
* 
*  Forsvarets Personellhåndbok, Del D, Forvaltning av grenaderer og matroser
Gast

**Gast** er en tidligere betegnelse på menige mannskap i det norske Sjøforsvaret, altså personell med gradene menig og ledende menig. «Marinegast» ble også brukt, men er ikke offisiell. Ordet er et lån fra lavtysk eller nederlandsk, som også har betydningen gjest.

Tysklands marine benytter begrepet «gast». Eksempler er *riemengast*, *schaluppengast*, *decksgast*, *sanitätsgast*, *signalgast* og *toppsgast*.

## Tilsvarende betegnelser
*Hæren: soldat
**Kavaleriet: dragon
**Artilleriet: artillerist
**Hans Majestet Kongens Garde: gardist
*Jegeravdelinger: jeger

## Referanser


## Eksterne lenker
Kyststridsflotiljen

**Kyststridsflotiljen** er en del av det norske Sjøforsvaret. Den er delt inn i Marinejegerkommandoen, Kystjegerkommandoen og MTB-kommandoen. Den har som oppdrag å drifte enheter i Sjøforsvaret som er spesialiserte for operasjoner i kystsona.

## Referanser
De sententia ferenda

**De sententia ferenda** er et latinsk uttrykk som er brukt i jus. Uttrykket betyr bokstavelig «av dommer som de burde være», og er brukt til å skildre råd til domstolene om hvordan de bør dømme og avgrense det fra analyser om hva de egentlig dømmer.  

Begrepet er likt, men ikke det samme som, *[[de lege ferenda]]*, som er en betengelse for hvordan rettsreglene bør være.

## Se også
* De lege lata
* De lege ferenda
Petter Dass-prisen

:*Se annet sted for [[Petter Dass-medaljen]]
*'Petter Dass-prisen*' er en pris som årlig deles ut av den [[kristendom|kristne]] [[avis]]en *Vårt Land*. Prisen ble opprinnelig gitt til en person eller organisasjon som gjennom sitt arbeid har forent kristen gudstro med folkelighet, på en frodig og folkelig måte, slik [[Petter Dass]] gjorde i diktingen sin. I 2016 ble tildelingskriteriene utvidet, prisen går nå til «en person som i god Petter Dass-tradisjon har satt Gud og kristen tro på den offentlige dagsorden på en engasjerende måte».

==Prisvinnere==
* 1995: [[Egil Svartdahl]] TV-pastor i [[TV 2]]
* 1996: [[Erik Hillestad]]
* 1997: [[Kjell Magne Bondevik]]
* 1998: [[Per Oddvar Hildre]]
* 1999: [[Per Arne Dahl]]
* 2000: [[Frelsesarmeen]] ved [[Marit Solli]]
* 2001: [[Gunnar Stålsett]]
* 2002: [[Lise Karlsen|Lise]] og [[Ludvig Karlsen]] for sitt arbeid for de svake i samfunnet
* 2003: [[Marie Aakre]] ved [[St. Olavs hospital]] i [[Trondheim]], for sin omsorgsinnsats ved livets slutt
* 2004: [[Eyvind Skeie]], prest, salmedikter og forfatter
* 2005: [[Kristen Idrettskontakt]] (KRIK), ved idrettsprest [[Kjell Markset]]
* 2006: [[Inger Lise Rypdal]]
* 2007: [[Edvard Hoem]], for boken *Mors og fars historie*, og for måten han har formidlet boken på i møte med lesere landet rundt
* 2008: [[Kronprinsesse Mette-Marit]], for CD-utgivelsen *Sorgen og gleden''
* 2009: Svein Ellingsen for salmediktning gjennom flere år.
* 2010: Oslo Soul Children og dirigent Ragnhild Hiis Ånestad.
* 2011: Svein Tindberg for sitt teaterstykke «Abrahams barn».
* 2012: Tore W. Aas
* 2013: Rune Larsen
* 2014: Karsten Isachsen
* 2015: KFUM-Kameratene Oslo
* 2016: Rut Helen Gjævert for TV-serien Frelst på VGTV
*2017: Olavsfestdagene ved Petter Fiskum Myhr
* 2018: Sunniva Gylver
*2019: Arne Viste
*2020: Helga Haugland Byfuglien
*2021: NRK Morgenandakten 
*2022: Trygve Skaug
*2023: Kristin Gunleiksrud Raaum
*2024: Lagets konsept «Grill en kristen»

## Referanser
Keiser Shun

**Keiser Shun** (regjerte angivelig fra 2258 til 2211 f.Kr.) er en mytisk kinesisk hersker, en av legendenes   tre opphøyede keisere og fem vise konger. Han omtales også som **Den store Shun**, **Yu Shun** og som **Youyu-shi**. Han ble født som **Yao Chonghua**.

Han hadde byen Puban (i dagens Shanxi) som sin hovedstad. Han ble gitt herskerstaven av keiser Yao i en alder av 53 og døde da han var 100, etter å ha overdratt makten til Yu den store.
Kakao

**Kakao** er et næringsmiddel fremstilt av kakaotreet (*Theobroma cacao*). Dette blir dyrket i de tropiske delene av Mellom- og Sør-Amerika, Asia og Afrika. Carl von Linné gav treet navnet Teobroma: *gudenes føde*.

## Bruk
Kakao blir benyttet i drikker, som for eksempel varm sjokolade og sjokolademelk, og til å lage sjokolade. Det er en vanlig ingrediens i forskjellige kaker, som sjokoladekake eller brownies. Som oftest tenker man på kakao i forbindelse med søte matvarer, men blant annet i meksikansk matlaging er det ikke uvanlig å bruke kakao som ingrediens uten sukker, som for eksempel i chiligryter.

## Produksjon
Treet krever tropisk klima for å trives, altså cirka 20 grader nord og sør for ekvatoren. Største produsent i verden er Elfenbenskysten som står for over 1 million tonn av en totalproduksjon på vel 3 millioner tonn, altså en tredel. Andre betydelige produsenter er Indonesia, Ghana, Nigeria, Brasil, Kamerun og Ecuador. Det finnes tre hovedsorter av kakao: Forastero, Criollo, og Trinitario. Forastero står for 95 % prosent av produksjonen, Criollo gir en bedre kvalitet, men lavere avkastning og er mer mottakelig for sykdommer og Trinitario er en hybrid av de to andre. 

En del kakaopulver er også behandlet med en prosess som på engelsk kalles "dutch processing". Denne prosessen fjerner en del av bitterheten i kakaoen, og gjør den mildere i smaken og mørkere i fargen. Dette er noe av grunnlaget for den særegne smaken til kjekstyper som Oreo's, som benytter det som ofte kalles sort kakao, som altså er kakao som er mye behandlet på denne måten. 

## Innholdsstoffer i kakao
Over halvparten av kakao er fett (kakaofett) og cirka 12 % protein. Totalt er det antatt at kakao inneholder cirka 300 forskjellige stoffer, deriblant mye antioksidanter, og alkaloidene teobromin og koffein.

## Kakao og dyr
Kakao og sjokolade kan være livstruende for hunder (trolig også for katter og hester), på grunn av innholdet av stoffene teobromin og koffein. For hester er kakao regnet som dopingmiddel ved konkurranser. Inntak av kakao kan blant annet forårsake takykardi, hallusinasjoner, alvorlig diaré, epileptiske anfall, hjerteinfarkt, innvendige blødninger eller død. Tegn på forgiftning opptrer vanligvis 6-12 timer etter inntak av stoffet. Dødelig dose av teobromin og koffein er om lag 100-200 mg/kg, men individuelle variasjoner gjør at død kan inntreffe ved langt lavere doser.

## Se også
* Kakaotre
* Kakao (drikk)
* NIFAB – Nasjonalt informasjonssenter for alternativ behandling (UiT) 

## Referanser

## Eksterne lenker
*
Drue

**Druer** er frukter som kan være grønne, røde eller blå. Druer er kjent som nyttevekster siden de eldste tider, og ble dyrket i oldtidens Egypt. Druer blir spist som frukt og anses som sunne for mennesker. Druene kan tørkes til rosiner. Av druer kan man også lage vin og juice. 

## Beskrivelse

### Druearter
Druer vokser på plantene i slekten med det vitenskapelige navnet *[[Vinrankeslekta|Vitis]]*. Det er 60 arter i Asia og Nord-Amerika, i Europa bare én art, ekte vinranke (*Vitis sylvestris*), som vokser vill i middelhavslandene. Flere arter er økonomisk viktige, men størst betydning har ekte vinranke, som er en av de viktigste kulturplantene. Av andre arter kan nevnes labruscavin, *Vitis aestivalis* og *Vitis vulpina*. 

### Skall og druesteiner
Skallet og steinene i druer inneholder et stoff kalt tannin. Tannin er en garvestoffer og fungerer som konserveringsmiddel i rødvinsproduksjon.

## Dyrking i Norge
I en rekke land legger klimaet og jordsmonnet til rette for druedyrking som næringsvei. Dette er ikke tilfelle i Norge, men det er mulig å dyrke vin som hobbygartner. Frilandsdyrkning er mulig noen plasser i Norge, men ellers er drivhusdyrkning vanlig – enten i spann i drivhuset eller direkte i jorden i drivhusbunn. Har man for eksempel gulvareal foran et lyst vindu i hus/leilighet er dette også en mulig plassering.

Enkleste formeringsmåte er via stiklinger. Sett en 10-15 cm lang kraftig stikling (helst blyantstykk) i potte med fuktet bra muld, med én knopp over jordoverflaten. Sett plastpose over med elastikk rundt pose og potte, for å holde høy luftfuktighet. Når knoppen har brutt, klipp et par huller i plastposen for å sikre O<sub>2</sub>/CO<sub>2</sub>-skifte. Pass på ikke å fjerne plastposen helt for tidlig – de ny bladene har lett for å tørke inn. 

Stiklinger kan godt tas fra drueklaser kjøpt i butikken (hvis man ikke har en vinranke fra før eller kjøper vinranke fra forhandler). Man bør i så fall finne klasene med de tykkeste stenglene.

Dyrker man i spann i drivhus, kan man eventuelt flytte spannet inn i en kjeller for overvintring, hvis man holder til i fjellheimen eller andre plasser der temperaturen kan bli under 15-20 minusgrader. Ved dyrkning i spann (spesielt hvis man nøyer seg med kun 15-litersspann) er det en fordel om man har et dryppvanningssytem som kan vanne hvis man er bortreist.

Det tar ca. tre måneder fra fruktklaser er ansatt til høstingen kan begynne.

## Druer og dyr
Både rosiner og druer er sunt for mennesker, men kan gi nyresvikt hos enkelte hunder. Årsaken til at noen hunder tåler druer og rosiner, mens andre blir alvorlig syke, er ikke kjent. 

## Bildegalleri

Fil:Ripatella 4644.jpg|Ekte vinranke
Fil:Vitis-labrusca-berries.JPG|Labruscavin
Fil:Vitis-coignetiae.JPG|*Vitis coignetiae*
Fil:Vitis rotundifolia.jpg|*Vitis rotundifolia*


## Referanser
Mandarin (frukt)

* klementin

**Mandarin** (*Citrus reticulata*) er et lite sitrustre og den appelsinlignende frukten det bærer. Frukten er mindre, noe mildere på smak og lettere å spise enn appelsinen. Den er i slekt med tangerin og forveksles i blant med klementin.

Mandarinen kommer opprinnelig fra det sørlige Kina, men har siden blitt spredd av mennesker. Det finnes flere typer mandariner med egne navn.

Frukten er avrundet, men litt sammentrykt i topp og bunn slik at den ikke er helt kuleformet. Mandarinskallet er tynnere enn på en appelsin, og som oftest også mye løsere. Selve frukten kan lett deles i separate båter. Den er dermed lett å skrelle og spise uten søl. Det er vanlig å spise den alene, men man kan også bruke mandariner sammen med matretter, som pynt på desserter, og i salater.

## Ulike mandarintyper

Tangerin og satsuma er gamle, opprinnelige mandarintyper. Den japanske satsumafrukten er steinfri og ble derfor ofte hermetisert. Mandarinen krysser seg lett med andre sitrusfrukter, og det finnes derfor mange hybridtyper. De fleste sitrusfruktene er selvpollinerende eller har frukter uten frø slik at de ikke trenger å pollineres. Tangerinblomster derimot må pollineres av andre, og trenger bier i nærheten for å produsere mange frukter.

## Galleri

Fil:Citrus reticulata flower.jpg|Mandarinblomst
Fil:Satsuma mandarin2.jpg|Nyplukkede mandariner
Fil:Mandarin tree closeup.JPG|Mandariner på et tre
Fil:Mandarin orange tree.jpg|Mandarintre
Fil:Mandarins - whole and halved.jpg|


## Eksterne lenker
* 
* Mer om forskjellen på mandarin og klementin: Frukt.no
Kromatografi

**Kromatografi** omfatter flere metoder innenfor analytisk kjemi som benyttes til separasjon av kjemiske komponenter i gasser eller løsninger. Hovedprinsippet for kromatografi er at komponenter med ulikheter i fysiske og kjemiske egenskaper som molekylvekt, kokepunkt, elektrisk ladning, pKa, hydrofilisitet, lipofilisitet m.m. vandrer med ulik hastighet gjennom det kromatografiske systemet og vil kunne detekteres til ulike tider på et gitt punkt (de fleste metodene), eller detekteres på ulike punkter ved en gitt tid (tynnsjiktkromatografi, TLC).

## Kategorisering
De kromatografiske metodene kan deles inn i væskekromatografi (LC, HPLC) og gasskromatografi (GC) som de to dominerende, men omfatter også bl.a. papirkromatografi, tynnsjiktkromatografi (TLC), gelelektroforese (GE) og kapillærelektroforese (CE).

Væske-, papir- og tynnsjiktkromatografi brukes for analyse av ikke-flyktige komponenter i vandige eller organiske løsninger, mens gasskromatografi brukes for analyse av gasser samt flyktige komponenter i (organiske) løsninger. Gelelektroforese og kapillærelektroforese brukes for analyse av elektrisk ladde komponenter i vandige løsninger.

## Referanser
Colombias økonomi

**[[Colombia]]s økonomi** er et framvoksende marked som karakteriseres av den sterke veksten det har opplevd i det 21. århundret. I 2011 hadde landet et bruttonasjonalprodukt på 369&nbsp;802 millioner USD, som plasserer det på en 31.-plass på verdensbasis. Økonomien er Latin-Amerikas tredje største, etter Brasil og Mexico, og foran Argentina og Peru. Colombias viktigste eksportvare er råolje, som utgjorde 51,4 % av landets eksport i 2012, etterfulgt av karbon med 12,9 %.

Colombia er medlem av en rekke internasjonale økonomiske organisasjoner, deriblant Verdens handelsorganisasjon. Det regnes også som ett av de fem tilvekstlanda i CIVETS. Innen Amerika er Colombia medlem av Den interamerikanske utviklingsbanken, Det andinske fellesskapet, De søramerikanske lands union og Stillehavsalliansen.

## Referanser


## Eksterne lenker
* Departementet for handel, industri og turisme
* Colombias sentralbank
Yongji (Yuncheng)

**Yongji** (kinesisk: 永济市; pinyin: *Yǒngjì Shì*, tidligere kalt *Puzhou*) er en kinesisk by på fylkesnivå sør i provinsen Shanxi i det nordlige Kina, ved elven Sushui He. Befolkningen anslås til ca. 50&nbsp;000. Den ligger under byprefekturet Yuncheng.

Selve byen Yongji (fylkets hovedstad) er svært gammel, endog så gammel at den omtales i eldgamle kinesiske myter som residensby for den mytiske Keiser Shun i det tredje årtusen f.Kr. I eldre tid het byen *Puban*. 

Byen ligger inntil floden Huang He noe over dens store knekk, vis-à-vis provinbsen Shaanxi.

I dag er byen særlig kjent for den buddhistiske Duobao-pagoden i Wangu-tempelet, som ligger i åssiden opp mot  Zhongtiaofjellene ca. ti km mot sørvest. Den ble bygget i 1586 under Ming-keiseren Wanli. Det var stor byggevirksomhet i området i årene etter et stort jordskjelv i 1556.

## Kulturminner
Pujindu og Puzhou (*Pujindu yu Puzhou gucheng yizhi*, 蒲津渡与蒲州故城遗址) fra perioden fra Tang-dynastiet til Ming-dynastiet ble i 2001 tilføyd på Folkerepublikken Kinas liste over kulturminner).

## Eksterne lenker
* 
* Archeological Finding Reveals Ancient Yellow River Courses
* Eisenochse aus der Zeit der Tang-Dynastie
* Eisenfigur
* Pujindu yizhi
* Pujindu yu Puzhou gucheng yizhi
ACEU

**ACEU** (Asociacíon Colombiana de Estudiantes Universitarios) ble opprettet i 1998 og er Colombias største studentunion. Organisasjonen er motstander av privatisering av høyere utdanning. ACEU fikk Studentenes fredspris i 2005.

## Referanser
Colombias forsvar

**Colombias forsvar** (spansk: **Fuerzas Militares de Colombia**) består av tre deler:

**Ejército Nacional de Colombia* (hæren)
**Armada Nacional de Colombia* (sjøforsvaret)
**Fuerza Aérea Colombiana* (luftforsvaret)

Presidenten i Colombia er øverstkommanderende, mens det colombianske forsvarsdepartementet står for det daglige tilsynet.

De militære styrkene består av ca. 250&nbsp;000 stridende (ikke inkludert personell i støttefunksjoner). Colombia bruker ca. 6,1 % av BNP på forsvar, noe som er blant de høyeste i verden. 

Det er allmenn verneplikt i Colombia, tjenestetiden er på 24 måneder.
Nydalsbakken

**Nydalsbakken** var en hoppbakke noen hundre meter nord for Nydalsdammen og Nydalsfossen ved Akerselva i Oslo. Området kan i dag anses som et skogsområde sør på Brekke, og ligger i bydel Nordre Aker. Her ble det prestisjefylte Nydalsrennet arrangert fra 1914 til 1953. Spesielt kan man merke seg at i 1921 deltok kronprins Olav, og i 1931 de to kvinnelige hopperne Johanne Kolstad og Hilda «Nusse» Braskerud. Bakkerekorden var på 53,5 meter, satt av Egil Lærum i 1947.

For at bakken skulle kunne brukes, måtte sletta legges på bru over Akerselva. Tømmeret fra skogen som ble hugget da bakken ble bygget, ble brukt til å bygge brua. Lengste hopp i det første rennet i bakken i 1914 var på 32 meter. Fra 1922 ble tilløpet i bakken forlenget med et stillas som ble tatt ned hvert år. Brua i tre over Akerselva ble i 1925 erstattet av ei ny bru i jernbetong. Et permanent stillas ble bygd i 1929, og da ble også hoppet trukket noe tilbake. Dermed kunne det hoppes vel 50 meter i bakken. Nydalsbakken ble revet i 1957.

Nydalsbakken var arena da det i 1933 for første gang ble arrangert spesialhopprenn i hovedlandsrennet (NM) på ski.

## NM (hovedlandsrennet), spesielt hopp

## Referanser
Heilhornet

**Heilhornet**, eller *Heilhornene*, er et fjell sørvest i Bindal kommune i Nordland. Det har en høyde på  meter over havet og er markert landemerke. Fjellet er det nest høyeste fjellet i kommunen, etter Tjeldviktinden på grensa mot Brønnøy, og har primærfaktor  meter. Sekundærfaktoren på 43 kilometer er blant de 30 lengste i Norge.

## Utsikt
Beliggende ved kysten og vesentlig høyere enn fjellene i nærheten, ruver fjellet med sine tre karakteristiske topper godt i kystlandskapet. Dette gjør også at det er vidt utsyn i alle himmelretninger fra toppen, som er relativt lett tilgjengelig langs en merket sti. Mot vest er det fri sikt langt utover havet utenfor Leka, mot nordvest sees Torghatten og Sju søstre, mot nordøst Okstindan, og mot øst Børgefjell i grensetraktene mot Sverige. Sydover innover Nord-Trøndelag er landskapet stort sett lavere enn Heilhornet og på folkemunne heter det seg at man kan se spiret av Nidarosdomen i Trondheim fra toppen av Heilhornet. Det ligger riktignok ingen høyere topper som blokkerer langs siktlinjen, men Jordens krumning gjør at distansen på 200 km blir for lang. For teoretisk å kunne sett spiret på denne avstanden måtte Heilhornet ha vært minst 1850 m høyt.

## Midnattssol
Heilhornet ligger omtrent 165 km syd for polarsirkelen (som for tiden beveger seg mot nord med ca. 14 meter i året), hvilket definerer sydgrensen for observasjon av midnattssol på havnivå og fri horisont mot nord ved sommersolverv. Syd for Polarsirkelen er det en formel for høyde over havet som tilsier om det er mulig å observere midnattssol, og basert på denne er det akkurat mulig at Heilhornet har midnattssol noen dager rundt sommersolverv.

## Se også
* Liste over fjell i Skandinavia

## Fotnoter



## Referanser




## Eksterne lenker
* Fjell og fiske, informasjon om Heilhornet